**NEĮGALIŲJŲ REIKALŲ TARYBOS POSĖDŽIO PROTOKOLAS**

2017-12-27 Nr. TAR1-182

Posėdis įvyko 2017-12-11.

Posėdžio pirmininkas Kazys Bagdonas.

Posėdžio sekretorius Jurgita Šekštėnienė.

Dalyvavo: Nina Puteikienė, Adolfas Ruškys, Vladas Alsys, Sigita Kurmelienė, Laima Stelingienė, Saulius Liekis, Janina Tulabienė, Aušra Dragašienė, Irena Šakalienė, Audronė Liesytė.

Svečiai: Neįgaliųjų teisių komisijos pirmininko pavaduotoja Aušra Maldeikienė, Sporto ir Kūno kultūros skyriaus vedėjas Saulius Paliulis, BĮ Klaipėdos „Viesulo“ sporto centro renginių organizatorius Darius Raišutis.

DARBOTVARKĖ:

1. Dėl Danės skvero projekto.
2. Dėl Tarptautinei Neįgaliųjų dienai skirtų renginių aptarimo.
3. Susitikimas su LR seimo nare Neįgaliųjų teisių komisijos pirmininko pavaduotoja Aušra Maldeikienė.
4. SVARSTYTA. Danės skvero pritaikymas neįgaliesiems.

Neįgaliųjų reikalų tarybos pirmininkas Kazys Bagdonas pristatė projektuotojus, kurie projektuoja Danės skverą.

Projektuotojai pristatė koreguotą bet dar negalutinį Danės skvero variantą. Šiuo metu kaip tik vyksta projektavimo koregavimo darbai. Į visas pastabas buvo atsižvelgta ir pakoreguota, kad žmonėms su negalia būtų pritaikytas Danės skveras.

Sporto aikštelė bus universali pritaikyta neįgaliesiems tiek vaikams, suaugusiems. Treniruoklių vietoje visa danga bus keičiama. Tualetai taip pat bus pritaikyti neįgaliesiems, žadama statyti ne vieną. Bus pastatyti informaciniai ženklai brailio raštu, kad žmonės su regos negalia galėtų laisvai orientuotis parke.

Architektas Mindaugas Savickas pristatė naujausius Dangės skvero sprendinius. Priminsime, kad skveras projektuojamas pagal laiko skalės idėją ir dedikuojamas Lietuvos valstybės atkūrimo 100-mečiui, kuris bus minimas ateinančiais metais. M. Savickas pažymėjo, kad greičiausiai skveras kitais metais nebus pabaigtas, tad svarbią valstybinę datą pasiūlė įamžinti sukuriant simbolinę stilizuotą juostą su užrašu skvero prieigose.

Vyko diskusija.

Projektuotojai pasiūlė persiųsti projektą Neįgaliųjų reikalų tarybos nariams, kad jie peržiūrėtų ir pateiktų pastabas arba pasiūlymus, kad būtų atsižvelgta į neįgaliųjų poreikius.

NUTARTA:

Neįgaliųjų reikalų tarybos nariai peržiūrės Danės skvero projektą ir pateiks pastabas bei pasiūlymus projektuotojams.

1. SVARSTYTA. Tarptautinei Neįgaliųjų dienai skirtų renginių aptarimas.

Kazys Bagdonas pristatė Sporto ir kūno kultūros skyriaus vedėją Saulių Paliulį, bei BĮ Klaipėdos „Viesulo“ sporto centro renginių organizatorių Darių Raišutį. Tai pat paminėjo Kazys Bagdonas, kad nemažai sulaukė pastabų dėl šios šventės.

1. Rškys pastebėjo, kad laikas yra labai nepatogus, nes šventė vyko pirmoje dienos pusėje, todėl nemažai neįgaliųjų negalėjo dalyvauti, nes tai yra darbo laikas.

G. Jonauskas pasisakė, kad tokiai šventei yra skiriamas labai mažas finansavimas, paprastesnėms šventėms yra skiriama didesnis finansavimas. Šventės metu pastebėjo, kad labai daug mamų dalyvavo su neįgaliais vaikais, buvo aktyvus dalyvavimas. Taip pat pasiūlė sekančiai šventei daugiau komandų daryti mišrias.

Nina Puteikienė išsakė savo nuomonę jog tokios šventės renginys turėtų trukti ne pusdienį o visą dieną, poreikis yra didelis, todėl turėtų būti organizuojama ilgesnis laikas programa persiunčiama visoms įstaigoms, kad neįgalieji susipažintų iš anksto, tai pat kur kas didesnis finansavimas turi būti skiriamas.

Irenos Šakalienės nuomone į sveikųjų varžybas reikia integruoti neįgaliuosius. Nereikia išskirti žmonių su negalia visi esama vienodi.

Darius Raišutis pasiūlė pritraukti į tokias šventes daugiau sporto klubų ir kad tokios šventės vyktų ne kartą ar du metuose.

Nina Puteikienė pasiūlė Sporto ir Kūno kultūros skyriaus vedėjui Sauliui Paliuliui paruošti ir pristatyti koncepcija sporto šventės, kuri vyks rugpjūčio mėnesį, kad būtų galima ją papildyti.

NUTARTA:

Išsiaiškinti kokios bus sporto šakos ir koks finansavimas skirtas bus skirtas žiemos sporto šventei.

Žiemos sporto šventei sudaryti darbo grupę, kuri padėtų ruoštis ir patartų visais kilusiais klausimais.

Į 2018 m. darbų planą įtraukti Švietimo, Sporto ir Kultūros paruošta koncepciją.

Pasiūlyti Klaipėdos miesto Tarybai 2019 m. paskelbti Žmonių su negalia integravimo metais.

1. SVARSTYTA. Susitikimas su LR seimo nare Neįgaliųjų teisių komisijos pirmininko pavaduotoja Aušra Maldeikienė.

Pirmininkas pristatė A. Maldeikienę kuri trumpai supažindino su Neįgaliųjų teisių komisijos veikla, jau visai netrukus neįgaliųjų ir pedagogų laukia dideli iššūkiai – uždarius specializuotas švietimo įstaigas, reikės daug pastangų, kad neįgalieji vaikai kuo greičiau ir lengviau integruotųsi į bendrojo lavinimo mokyklų gyvenimą.

Atskirties grupių įdarbinimo atviroje darbo rinkoje rėmimo koncepcija. Koncepcijos parengimą paskatino 2017 m. spalio 11 d. Komisijos posėdyje Lietuvos Respublikos socialinės apsaugos ir darbo ministerijos pateikta informacija apie Lietuvos Respublikos Vyriausybės rengiamą Socialinių įmonių įstatymo pakeitimo įstatymo projektą.

Koncepcijos projekto iniciatoriai ir rengėjai: Komisijos nariai Aušra Maldeikienė, Justas Džiugelis, Ingrida Šimonytė. Pastebėtina, kad šiuo metu veikiančiose socialinėse įmonėse naudojami verslo modeliai yra pritaikomi prie valstybės paramos.

Jeigu ši parama nebebūtų teikiama, socialinės įmonės peržiūrėtų savo verslo planus.

Pavyzdžiui, investuotų į geresnę ir naujesnę įrangą, labiau automatizuotų gamybos procesą ir atleistų darbuotojus.

Atsižvelgiant į tai manytina, kad dabar teikiama valstybės parama skatina „verslo užsikonservavimą“ ties senais verslo modeliais,

grindžiamais labai pigia ir valstybės subsidijuojama darbo jėga, tuo pačiu yra trukdoma verslo inovacijoms.

Pažymėtina, kad pagal dabartinį socialinių įmonių rėmimo modelį, 2017 m. lėšų poreikis socialinėms įmonėms remti sudaro 27, 9 mln. Eur.

Vyko diskusija.

NUTARTA:

Informacija išklausyta.

|  |  |
| --- | --- |
| Posėdžio pirmininkas | Kazys Bagdonas |
|  | |
| Posėdžio sekretorius | Jurgita Šekštėnienė |